રાજકોટઃ શહેરમાં બે દિવસ પહેલા રવિવારે પિતાએ પાંચ વર્ષના પુત્રનું ગળું દાબી હત્યા કરી પોતે પણ આપઘાત કરી લીધો હતો. આર્થિક રીતે સુખી સંપન્ન હોવા છતા આ પગલું શું કામ ભર્યું તે પોલીસ શોધી રહી છે. જો કે ચાર પાનાની સુસાઇડ નોટ ભેદભરમ સર્જી રહી છે. જેમાં આપઘાત કરનારનું થોડા સમય પહેલા અપહરણ થયું હોય અને તેને કોઇનું મર્ડર થતા નજરે જોયું હોય, ત્યારથી બ્લેકમેલિંગનો ભોગ બનતો હોવાનો ઉલ્લેખ કરવામાં આવ્યો છે.